《避地咏史一首》
宋代·苏籀

量力难贪督亢图，冯亭致地祸来欤。
摸金公子驱长戟，割地先生醉堕车。
乘传有人延剧孟，运筹何术困由余。
鬼方政赖高宗克，雅信周公无逸书。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。